Ragnhild Lied

Ragnhild Lied (født 26. april 1959 i Volda) er en norsk lærer, sakprosaforfatter og fagforeningsleder. Fra 1. januar 2013 til slutten av 2015 var hun leder av Utdanningsforbundet etter å ha vært tillitsvalgt på heltid siden 2002. Fra 2016 er hun leder av Unio.

Hun tok hovedfag i idrettsfag i 1990 med en oppgave om arbeidssituasjonen for kroppsøvingslærere i videregående skole og med mellomfag friluftsliv og grunnfag matematikk. Hun har vært undervist i realfag og idrettsfag ved Stranda videregående skole. Hun er medforfatter av et læreverk i kroppsøving, Gymnos som ble utgitt første gang i 2003. Hun var fra 2001 til 2003 medlem av det såkalte Søgnenutvalget som forberedte skolereformen Kunnskapsløftet. Lied har hatt verv i Samarbeidsrådet for yrkesopplæring (SRY) og Ungt Entreprenørskap. Hun sitter i styringsgruppa for Kunnskap i skolen (KiS) ved Universitetet i Oslo. I perioden 2010-2012 har vært styremedlem i organisasjonen European Trade Union Committee For Education (ETUCE) som representerer lærerfagforbund i EU-systemet. Hun ble tillitsvalgt i 2002, nestleder i Utdanningsforbundet i 2010 og valgt til leder i november 2012. Hun etterfulgte Mimi Bjerkestrand 1. januar 2013. Lied er bosatt i Stranda og har ukependlet til Oslo.

Referanser

Eksterne lenker  

Norske fagforeningspersoner
Personer fra Stranda kommune
Utdanningsforbundet
Unio
Fødsler i 1959
Norske lektorer